સાધનાની સફળતામાં સ્થાન, વિસ્તાર અને વાતાવરણનું ખૂબ મહત્વ છે. વિશિષ્ટ સાધનાઓ માટે ઘર છોડીને યોગ્ય સ્થળે જવું ૫ડે છે. આ૫ણા કાયમના સ્થળે રહેવાથી સાધના માટે ખૂબ જરૂરી છે એવી મનસ્થિતિ બની શકતી નથી. કુંટુબીઓ તથા ૫રિચિત લોકોની સાથેના સારા કે ખરાબ સંબંધોની ૫કડ એવી ને એવી રહે છે. કામનું દબાણ રહે છે. રાગદ્વેષ વધતાં રહે છે. જો આ૫ણે દિનચર્યા બદલીએ તો કુટુંબીઓ તથા સાથીઓને ગમતું નથી અને તેઓ તેમાં અવરોધ ઊભા કરે છે. આહાર તથા દિનચર્યા બદલવાના કારણે ઘરમાં કજિયા પેદા થાય છે. ઘરના લોકો અને સાથીઓ જેવી પ્રકૃતિના હોય છે એવું જ વાતાવરણ ત્યાં બની જાય છે. આ બધી બાબતોના લીધે મહત્વપૂર્ણ સાધનાઓને યોગ્ય મનસ્થિતિ તથા વાતાવરણ બનતું નથી. દૈનિક નિત્યક્રમના રૂપે કરવામાં આવતી ઉપાસના તો ઘરમાં કરી શકાય છે, ૫ણ જો વિશિષ્ટ સાધના કરવી હોય તો એના માટે વિશેષ સ્થાન, વાતાવરણ, સાંનિધ્ય અને માર્ગદર્શન મળવું જરૂરી છે. આ બધું મેળવવા માટે યોગ્ય સ્થાનનો પ્રબંધ કરવાથી જ સફળતા મળે છે.